补充一下全词如下: 春江潮水连海平,海上明月共潮生。 　　滟滟随波千万里,何处春江无月明。 　　江流宛转绕芳甸,月照花林皆似霰(读作xian.第四声)。 　　空里流霜不觉飞,汀上白沙看不见。 　　江天一色无纤尘,皎皎空中孤月轮。 　　江畔何人初见月?江月何年初照人? 　　人生代代无穷已,江月年年只(一作“望”)相似。 　　不知江月待何人,但见长江送流水。 　　白云一片去悠悠,青枫浦上不胜愁。 　　谁家今夜扁舟子,何处相思明月楼? 　　可怜楼上月徘徊,应照离人妆镜台。 　　玉户帘中卷不去,捣衣砧上拂(一作“指”)还来 　此时相望不相闻,愿逐月华流照君。 　　鸿雁长飞光不度,鱼龙潜跃水成纹。 　　昨夜闲潭梦落花,可怜春半不还家。 　　江水流春去欲尽,江潭落月复西斜(古音xiá,今读xié)。 　　斜月沉沉藏海雾,碣(读作jie,第二声)石潇湘无限路。 　　不知乘月几人归,落月(一作“花”)摇情满江树